Schengenin säännöstö - Toimeenpanevan komitean päätös, tehty 15 päivänä joulukuuta 1997, Schengen-valtioiden välisten takaisinottosopimusten yhteydessä huomioon otettavia todisteita ja tunnusmerkkejä koskevista pääperiaatteista (SCH/Com-ex (97) 39 rev)



Virallinen lehti nro L 239 , 22/09/2000 s. 0188 - 0190



TOIMEENPANEVAN KOMITEAN PÄÄTÖS, tehty 15 päivänä joulukuuta 1997, Schengen-valtioiden välisten takaisinottosopimusten yhteydessä huomioon otettavia todisteita ja tunnusmerkkejä koskevista pääperiaatteista (SCH/Com-ex (97) 39 rev) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 23 artiklan neljännen kappaleen, ON PÄÄTTÄNYT SEURAAVAA: Hyväksytään liitteenä oleva asiakirja SCH/II-Read (97) 3 rev 7 Schengen-valtioiden välisten takaisinottosopimusten yhteydessä huomioon otettavia todisteita ja tunnusmerkkejä koskevista pääperiaatteista. Kyseisten pääperiaatteiden soveltamista suositellaan päätöksentekopäivästä alkaen. Wienissä 15 päivänä joulukuuta 1997. Puheenjohtaja K. Schlögl Asia: Schengen-valtioiden välisten takaisinottosopimusten yhteydessä huomioon otettavia todisteita ja tunnusmerkkejä koskevat pääperiaatteet SCH/II-Read (97) 3 rev 7 Ottaen huomioon, että takaisinottosopimusten soveltamisessa on ilmennyt käytännön ongelmia erityisesti niiden todisteiden osalta, joiden avulla on mahdollista todeta luvattomasti maahantulleiden ulkomaalaisten oleskelu tai kauttakulku takaisinottopyynnön vastaanottajavaltion alueella/kautta, hyväksytään seuraavat pääperiaatteet, joista voi olla suuntaa-antavina ohjeina hyötyä sopimuspuolille niiden soveltaessa tulevia takaisinottosopimuksia kansallisen lainsäädäntönsä mukaisesti: 1. Seuraavat asiakirjat kelpaavat muun muassa todisteiksi oleskelusta tai kauttakulusta: - takaisinottopyynnön vastaanottavan sopimuspuolen matkustusasiakirjaan antama maahantuloleima, - sopimuspuoleen rajoittuvan valtion maastalähtöleima ottaen huomioon matkustusreitti ja rajanylityspäivä, - takaisinottopyynnön vastaanottavan sopimuspuolen väärään tai väärennettyyn matkustusasiakirjaan antama maahantuloleima, - nimetylle henkilölle kirjoitetut matkaliput, joilla maahantulon voidaan todeta muodollisesti tapahtuneen, - sormenjäljet, - voimassa oleva oleskelulupa, - takaisinottopyynnön vastaanottavan sopimuspuolen myöntämä voimassa oleva viisumi, - todistus aluksen miehistöön ottamisesta tai miehistöstä poistumisesta, johon on merkitty tulopäivä takaisinottopyynnön vastaanottavan sopimuspuolen alueelle. 2. Seuraavat tunnusmerkit kelpaavat muun muassa osoitukseksi oleskelun tai kauttakulun oletettavuudesta: - viranomaisten palveluksessa olevien henkilöiden lausunnot, - muiden henkilöiden lausunnot, - luovutettavan henkilön lausunnot, - takaisinottopyynnön vastaanottavan sopimuspuolen myöntämä oleskelulupa, jonka voimassaolo on päättynyt, oleskeluluvan muodosta riippumatta, - takaisinottopyynnön vastaanottavan sopimuspuolen myöntämä viisumi, jonka voimassaolo on päättynyt, - takaisinottopyynnön vastaanottavan sopimuspuolen alueella henkilön nimellä myönnetyt asiakirjat, - matkaliput, - hotellilaskut, - sopimuspuolten julkisiin tai yksityisiin laitoksiin pääsyyn oikeuttavat asiakirjat, - ajanvarauskortit lääkärillä, hammaslääkärillä jne. käyntiä varten, - tiedot, jotka osoittavat luovutettavan henkilön käyttäneen ihmisten salakuljetusta harjoittavan henkilön tai matkatoimiston palveluja. 3. Jos Schengen-kumppanit tulevia takaisinottosopimuksia tehdessään ottavat huomioon 1 kohdassa luetellut todisteet, ne todistavat pitävästi oleskelun tai kauttakulun. Periaatteessa ei muita tutkimuksia suoriteta. Vastatodisteet ovat hyväksyttävissä (esimerkiksi väärät tai väärennetyt asiakirjat). 4. Jos Schengen-kumppanit tulevia takaisinottosopimuksia tehdessään ottavat huomioon 2 kohdassa luetellut tunnusmerkit, ne osoittavat oleskelun tai kauttakulun oletettavaksi. Ne on periaatteessa kumottava vastakkaista näyttöä esittämällä.